Тукай - исән!

	Татарстан – Яңа гасыр телевидениесеннән “Манзара” тапшыруы бара. Ул Тукайның туган көненә багышланган һәм төрле милләт халыклары аны үз телләрендә башкаралар. Хәйран калып тыңлап, искиткеч хис-тойгыларга чумып утырам. 	 Тәнем буйлап ниндидер үзем дә аңламаган дулкыннар йөгереп, күңел түремдәге барлык нечкә хисләремне уятып, күзләремә яшьләр килде. Һәр милләт үз сүзләре белән, безнең бөек Тукаебызны хөрмәтләп, моң белән җырлавы серле, әйтеп аңламастай хискә күмде. Эх, Тукаебыз тагын берничә ел яшәгән булса! Нинди генә шигырьләр иҗат итмәгән булыр иде икән! Аның язган шигырьләрендә балачагының ачы язмышы да, кыска гына гомеренең тулысынча татар милләтенә багышлануы да, туган як табигатенә мәхәббәте дә, җир-суга, якты йолдызларга, ай-кояшка соклануы да тасвирлана. 
	---	
Бердәмлек

	№ --- | 06.09.2020	


